《苏知县能染时赋役频繁负郭之田十卖八九民力已尽催科不休诗中言及之俾知民间艰难云 其一》
元代·叶颙

小邑何烦命世豪，割鸡宁复用牛刀。桃开古县春风暖，琴鼓虚堂夜月高。

满腹仁慈遵孔孟，异时功业继萧曹。兴来笔下烟云起，千尺龙蛇舞海涛。

作者简介：（1296—?）元明间金华府金华人，字景南，一字伯恺，自号云𩕢天民。元末隐居不出，至正中自刻其诗，名《樵云独唱》。入明，举进士，官行人司副。后免官家居，授徒甚众。